A convención internacional de nomenclatura de patochenos ha recomendato l'uso de STEC (Shiga Toxin Escherichia coli) pa este grupo, car estas bacterias producen una toxina citotoxica pa celulas Vero de cautivo de similaridat estructural a la toxina produeita por Shigella dysenteriae. As STEC producen verotoxinas que actúan en o colon. Os sintomas suyos son: primero colitis hemorrachica, dimpués sindrome uremico hemolitico (l'anterior más infección d'o rinyón, posible entrata en coma y muerte), y a la fin, purpra trombocitopenica trombotica (lo d'enantes más infección d'o sistema niervoso central). Esta cepa no fermenta o sorbitol y poseye un fago, a on que se troban codificatas as verotoxinas, tamién ditas "Toxinas Shiga", no poseye una fimbria formadora de tufas, en cuenta de esto poseye una fimbria polar luenga que fa servir pa l'adherencia.